text: Boller fra Kohberg - nu med blåt gummistøv
  17 maj 2017 kl. 09.31
  Kohberg Bakery Group A/S med hjemsted i Bolderslev advarer om, at burgerboller fra Kohberg kan være blevet forurenet med blåt gummistøv fra et defekt produktionsbånd.
  Tilbagekaldelsen skyldes, at der er konstateret små, blå gummistøv-elementer i bunden af burgerbollerne. Støvet stammer fra et bånd i produktionen på Kohbergs brødfabrik i Bolderslev.
  Burgerbollerne er solgt i alle dagligvarebutikker i Danmark og til cateringgrossister. Både butikkerne og grossisterne er informeret om at fjerne bollerne og destruere dem.
  - Det blå gummistøv er synligt i bunden af burgerbollerne, og derfor er der stor sandsynlighed for, at det bliver opdaget, når man ser den enkelte burgerbolle. Produktet er uegnet til menneskeføde, men vil ikke kunne udgøre en risiko ved indtagelse, siger marketing- & kommunikationschef Britt Hougaard fra Kohberg til TV SYD.
  
  Forbrugerne skal kassere varen eller levere den tilbage til butikken, hvor den er købt, lyder opfordringen fra Kohberg, der beklager det skete.
  Det er disse boller:
  BBQ Hamburger Boller, 330 gram. Stregkode/EAN nr. 5701012341734Rema Burgerboller, 330 gram.  Stregkode/EAN nr. 5705830600714Kohberg Hamburgerboller, 330 gram.  Stregkode/EAN nr. 5701246007857First Price Hamburger Boller, 330 gram.  Stregkode/EAN nr. 7311041077436Alle produkter er mærket med mindst holdbar til: 27.05.2017
  
  